Downloaded from YTS.BZ
Official YIFY movies site: YTS.BZ
INGLATERA
PIITAN SA SACHSENHAUSEN ALEMANYA
BANGKO NG INGLATERA
NOONG 1940, DAAN-DAANG MILYONG POUNDS NG PEKENG PERA
ANG NILIKHA NG GOBYERNONG NAZI.
NAG-ISIP SILA NG PARAAN PARA IPUSLIT ITO SA GREAT BRITAIN,
ANG HULING BANSA SA KANLURANG EUROPA NA LUMALABAN PA RIN SA PASISMO.
ILULUBOG NG GANITO KALAKING PERA ANG SISTEMA NG MGA BANGKO,
BABAGSAK ANG EKONOMIYA, AT IPAPANALO NITO SA DIGMAAN ANG ALEMANYA.
Heil Hitler.
PABRIKA NG MALILIIT NA ARMAS SA BIRMINGHAM INGLATERA
Mga binibini, binobomba na nila tayo.
- Ingat kayo. - Bukas ulit, mga kasama.
- Sa awa ng Diyos. - Magandang gabi.
Kumusta, Sid?
Pakigawa naman ng isang tasang tsaa.
- Saan ka galing? - Magandang gabi sa inyo.
Halika, upo ka. May upuan ka na dito.
Sige, mga binibini. Nandito na si Agnes.
Kumusta?
Maligayang bati
Sali ka.
Maligayang bati
Grabe naman.
-Maligayang bati, Agnes - Ang ganda.
Salamat sa inyong lahat.
Maligayang bati
Tom, nakita mo ang liwanag sa may mga burol kagabi?
Binomba ang Birmingham.
Pinatamaan nila ang Small Heath, Tom.
Nakauwi ka na.
Ang sama.
Kagabi, isang pamilyang Gypsy na tumatakas sa pambobomba
ang sumira sa bakod at pumasok sa lupain.
- Paalisin mo sila. - Sila ang pamilya Palmer, Tommy.
Mga sikat na mangkukulam, manghuhula, mga nagbabasa ng palad.
Johnny, ayaw kong may makalapit sa bahay na ito. Kahit nakakatuwa pa sila.
Ibig kong sabihin, kung paaalisin ko sila, ayaw kong isumpa ako ng isa sa kanila.
Isinumpa ka na, kaibigan.
Na maging kahuli-hulihang tao sa mundo na nagtatrabaho para sa akin.
Noong naroon ako sa itaas,
namukhaan ako ng isang babaeng Palmer na nakilala ko noon.
Alam ko raw ba kung ano ang nangyari kay Tommy Shelby.
Rom Baro ang tawag sa iyo noong babae.
Hari ng lahat ng Gypsy.
Hari nga ba ako?
Hari ka pa rin, Tom, para sa mga Gypsy.
Ano ang sinabi mo sa kaniya?
Sabi ko, "Sa pagkakaalam ko,
"nagtago na mula sa mundong ito
"ang sikat na sigang si Tommy Shelby.
"At nagsusulat siya ng libro."
Tumigil ka nga.
"Hindi ako mag-isa kapag mag-isa ako.
"Nagpapakita ang mga espiritu sa akin.
"Naglalaro sa hardin ang yumao kong anak na si Ruby.
"Nakita ko ang balabal niya sa isang sanga..."
NAKITA KO ANG BALABAL NIYA SA ISANG SANGA
"...na dati naman ay walang balabal.
"Iyon lang ang paraan upang mapunta ito doon.
"At narito ito ngayon sa harap ko,
"sa mesa ko."
Nakita ko na naman si Ruby.
MARSO 14, 1985 - DISYEMBRE 2, 1938
SA GITNA NG MALUNGKOT NA TAGLAMIG
Kaduwagan kung sasabihin
na guni-guni lang iyon.
Dahil hindi, Arthur.
Marami akong katangian,
pero hindi ako duwag.
Tom? May bisita ka.
Ang kapatid mo. Sinubukan ka niyang tawagan sa telepono
para sabihin sa iyo na anumang sabihin mo, pupuntahan ka niya.
May masamang balita raw siya, Tom.
Nasa may tarangkahan siya. Papapasukin ko ba?
Huwag. Pupuntahan ko siya.
Ano ba naman, Tom. Papasukin mo siya. Kapatid mo siya.
Arthur.
Anong masamang balita?
Kagabi, direktang pinatamaan ang pabrika ng BSA.
Namatay lahat ng panggabing manggagawa sa pagawaan ng armas.
Ikaw na ang MP nila.
Hindi nila kailangan ng MP.
Nananalangin sila kay Kristo, at sa iyo.
Walang sumasagot sa mga dasal nila.
May sarili akong giyera, Ada.
Nasa utak ko.
Alam mo, Tommy, may pamilya kang hindi multo.
Kailan mo huling nakausap ang mga anak mo?
Pinag-aaralan ko ang lahat.
Lahat.
Kailanman, hindi ako naging ama, Ada.
Isa akong uri ng gobyerno.
Hindi na ako naniniwala sa anumang uri ng gobyerno.
Nakausap ko si...
Nakausap ko si Charles. Nasa Hilagang Aprika siya, lumalaban.
- Nakikinig ka ba sa radyo? - Wala akong radyo.
At ang isa mo pang anak,
ang anak mong Gypsy,
pinapatakbo niya ang Peaky Blinders na para bang 1919 ulit.
Mas malala pa sa inyo ni Arthur.
Napakalungkot naman noon.
Tommy, sumama ka na sa akin pabalik.
Magsalita ka sa mga libingan ng patay,
at kausapin mo ang anak mo bago siya bitayin ng batas
o bitayin ng mga tao.
Ada.
May mga nakikita ako.
Oo, lagi naman.
Pero mula nang mamatay si Arthur...
Mula nang mamatay si Arthur...
Mula nang mamatay si Arthur,
parang may pinto sa utak ko na biglang bumukas.
Hindi ko maisara.
PABRIKA NG MALILIIT NA ARMAS SA BIRMINGHAM
Mga kasama, nandito na ang Peaky Blinders.
Ano ang gagawin natin?
Gagawin ng Peaky Blinders anuman ang gusto nilang gawin.
Sige!
Ganiyan nga. Ayos.
Wala kayong karapatan.
Para sa mga lumalaban sa giyera ang mga armas dito sa arsenal.
Hahayaan ba natin silang gawin ito?
Dapat arestuhin ka.
Wala akong pakialam kung sino ka.
Mga espesyal na pulis kami na nagboluntaryo,
na inirehistro kaninang umaga ng kaibigan ko,
ang punong inspektor ng kapulisan ng Birmingham.
Kilala mo na kami ngayon.
Hahayaan ninyo na lang silang kunin ang mga armas na iyon?
Sinumang hahadlang para magawa namin ang aming tungkulin
ay kikilalanin. Hahanapin ang kanilang tahanan,
at bubugbugin ang pamilya nila.
Sa utos ng Peaky Blinders.
Kaya ninyong Peaky Blinders
na takutin ang hepe ng mga pulis,
pero hindi ako takot sa inyo.
Mas malala pa sa maiisip mo ang nakita ko sa nakaraang digmaan.
Napakatapang mo.
Napakatapang.
Pero isang malaking hangal.
Huwag kang tatayo.
Diyan ka lang.
Uy.
Shhh. Uy.
Uy.
Nakipaglaban ka na sa Flanders, tanda.
Huwag mo na akong labanan.
Sige.
- Tara na. - Handa na?
Sinabihan na siya.
- Gago! - Uy.
Ano iyon?
Kunin lahat ng mga Sten, mga Browning,
at lahat ng dinamita na kaya ninyong dalhin.
At isang bagong baril para sa akin.
Ano ang inaasahan mo, Duke?
Gulo.
Pagkakataon.
Sige.
Tara.
Sunod-sunod ang pag-atake kagabi ng eroplano ng Alemanya sa Great Britain.
Umabot hanggang madaling-araw ang paglusob sa buong bansa.
Sinunog ang Birmingham!
Naiulat ang mga eroplano sa baybayin sa timog...
Tinamaan ang pabrika ng BSA!
...sa hilagang-kanluran, pati sa buong kabisera.
Sa mga apektadong lugar, pinakanapinsala ang Birmingham,
at halos imposibleng paniwalaang ang sunog...
Hinarangan na ang BSA.
Puwedeng maglagay ng mga bulaklak, kausapin ang mga kamag-anak.
Sige.
Ma. Ano ba.
Si Tommy ang gusto nila,
pero ako ang makakausap nila.
Huwag mo na lang palalain.
Ang lakas ng loob mong magpakita, Ada Shelby.
Ang walang-hiyang Peaky Blinders ninyo ang gumawa nito.
Labas na.
Sige.
Mga bata.
Ayos lang kayo?
Duke, may isang taga-London. Nasa parlor siya.
Sabi ko sa kanila, huwag galawin ang kotse niya.
G. Shelby.
Dadaong ang barko...
sa Liverpool.
Heto.
Sa iyo na iyan.
Pekeng limang pounds na kakaimprenta lang.
Marami pang ganiyan.
Gaano karami?
Tatlong daan at limampung milyong pounds pa.
Trabaho kong ipasok ang pera sa ekonomiya ng Britanya
sa pamamagitan ng mga organisadong grupo ng mga kriminal.
Makakakuha ng 20 porsiyento ang Peaky Blinders.
Iyon ay nasa...
pitumpung milyong pounds na gagastusin mo ayon sa gusto mo.
Pero paghandaan ninyo ang gulong mangyayari pagkatapos.
Handa ako.
Oo.
Siyempre, mas gugustuhin ng Berlin
kung ang tatay mo ang kausap ko.
Talaga?
Ako na ang namamahala ngayon.
Duke?
Duke.
Kung ikaw ang namamahala,
kailangan kong malaman na handa ka
na makibahagi sa pagtataksil
na magpapanalo sa Alemanya sa digmaan.
Walang pakialam ang mundo sa akin.
At wala akong pakialam sa mundo.
Di ka sumumpa ng katapatan kaninuman? Wala kang hindi kayang gawin?
Masuwerte ka at nahanap mo ako. Oo.
Magaling.
Kung gayon...
Patunayan mo iyan ngayong gabi pagbagsak ng mga bomba.
Johnny!
SUNDAN ANG MGA BUKAS NA BINTANA
"Sinaktan ko ang mga kapatid ko,
"lalo na si Arthur, ang nakakadenang halimaw."
Walang pumupunta sa bahay ko.
Uy.
Binuksan ko lang ang mga bintana para palabasin ang ilang espiritu.
May mensahe ako para sa Rom Baro.
May sinusulat ka raw.
Huwag, lintik.
Iniisip mong kilala mo ako.
Ang mukha ng kakambal ko ang nakikita mo.
Kahit na matagal na siyang namatay,
kinakausap ko pa rin siya.
Sa mga panaginip.
Kapag sumasanib ang kaluluwa niya.
Gusto niyang ipaabot ko sa iyo ang isang mensahe.
Madali kang lapitan.
Gaya ng bahay mo,
madali kang pasukin basta tama ang susing hawak mo.
Ang pangalan ng kapatid mo...
ay Zelda?
Oo. Ako si Kaulo Chiriklo.
- Ibig sabihin sa Romani, blackbird. - blackbird.
Marunong ka pa rin ng lengguwahe.
Makakatulong iyan.
Ikaw...
Sumiping ka sa kapatid ko.
Sa Stow Gypsy Fair, 1914.
Nagkaanak kayo, si Duke.
Alam ko ang tungkol sa bata, at sa naging pagkatao niya.
Minana niya ang kaharian ko.
Hindi, iniwan mo ang kaharian mo, at ang anak mo.
Hindi pa siya handa.
Kung pera ang gusto niya,
sapat ang ibinigay ko, naiintindihan mo?
Kung may problema siya, marami rin akong problema.
Alam ko ang problema mo, G. Shelby.
Sa tingin ko, hindi pagsusulat ang solusyon para doon.
Nakatira ka sa bahay na may mga multo.
Ng mga taong namatay dahil sa iyo.
Hindi mo pa sinasabi ang mensahe mo.
Nasa panganib ang anak mo.
Masasamang tao ang kasama niya.
Mga taong sisira sa bayan natin. Sa mga Gypsy.
Hindi na ako nakikialam sa ganoong gawain.
Kung sasang-ayon kang bumalik at iligtas ang anak mo,
tutulungan ka namin ng kapatid ko na makahanap ng kapayapaan.
Nakita kong bukas ang mga pinto at bintana.
Ano ito?
Huwag kang magpaputok, G. Dogs.
Sa tingin ko, sa angkan ng mga Lee, magpinsan tayo, pero hindi buo, tama?
Johnny, bakit hindi mo iluto ang dalawang kalapating binaril mo?
May bisita tayo.
May ano?
Reyna ng mga Palmer Gypsy ang babaeng iyan.
Naiintindihan mo iyon, hindi ba, Tom?
Kumakausap siya ng mga kaluluwa para sa mga babaeng namatayan
dahil sa digmaan.
Pinagkakakitaan niya ang pagluluksa nila, Tom.
Gamit ang mga boses at kalabog sa mesa at plasma.
Ektoplasma.
Huwag mong hayaang gamitin niya ang kalungkutan mo, Tom.
Isang sosyalista na amoy sosyal.
Tiya Ada.
Kagagaling ko lang sa BSA.
A. Ang mga pagsalakay kagabi.
Oo. Naisip kong tulungan sila.
Maraming magnanakaw rito ngayon.
- Ano ang ginagawa ng mga baboy roon? - May tinamaang katayan sa Wolverhampton.
Naisip kong unahan sa pagkuha ng mga baboy ang mga lalaking taga-Black Country.
Nakikipag-away ka sa mga kapitbahay dahil sa mga baboy?
Nagbibigay din ako ng serbisyong medikal
para sa mga nabigla at nagluluksa.
Digmaan at morpina.
Parang...
Parang magkapatid. Tanungin mo ang ama ko.
Nakaw na morpina iyan mula sa Ospital ng Reyna Elizabeth.
Isusuplong kita.
Kanino?
Ha?
Kanino?
Patay na si Arthur.
Patay na si Polly.
Patay na si Jeremiah.
At ang ama ko. Buweno, ang ama ko...
Nabaliw na siya.
Kaya ikaw na lang.
At puro ka lang banta.
May hitsura ka, Duke.
Gaya ng ama mo.
Pero ang wala ka ang sisira sa iyo.
Ano naman iyon?
Kapag humantong sa kamatayan ang uri ng pamumuhay mo,
kapag nasusunog na ang kabaong mo, walang tatayo sa may usok.
Usok lang ang nandoon.
Ang kulang sa iyo, Duke,
ay pamilya.
Hindi ako nagkaroon ng ganoon.
Hindi kailanman.
Sasabihin ko ang mayroon ako.
Higit na mas malaki kaysa sa anumang ginawa ng aking ama.
At ako ang gumagawa nito.
Ho.
Sa umaga na tayo magdeskarga, Curly, pag wala nang niyebe.
Magpainit ka na.
Hindi ako maiinitan, Charlie, matapos ang nakita natin kanina sa BSA.
Hindi.
Ano? May eleksiyon ba?
Dahil kung mayroon, alam mong iboboto kita.
Charlie, nagnakaw si Duke ng mga armas sa arsenal ng gobyerno kaninang umaga.
At ang hepe ng mga pulis sa Birmingham
ang nagbigay sa kaniya ng pahintulot na gawin iyon.
Pupunta ako sa kuwartel ng pulis militar sa Montague Street bukas.
Ay, Ada.
May mga saksi sa pagnanakaw na naglalagay ng mga bulaklak.
Ilan sa kanila, nakilala ko.
Kailangan ko ng salaysay.
Walang kakausap sa iyo.
Kahit kung saan lang sila nakatira.
Para sa kapakanan mo, Ada.
Isang tao lang ang makakapigil kay Duke Shelby.
At nagsusulat ng lintik na libro ang taong iyon.
"Noong 1914,
"nagboluntaryo kami ng kapatid kong si Arthur
"sa Tunnelling Brigade.
"Mga tagahukay,
"na naghuhukay papunta sa teritoryo ng kalaban."
"May mga bangungot doon.
"Umuwi ako mula sa digmaan,
"at dinala ko ang digmaan sa isip ko.
"May bahagi pa rin ng pagkatao ko na naiwan doon."
SA GITNA NG MALUNGKOT NA TAGLAMIG
"Ang nagdurusang kaluluwa
"na nananahan sa pagitan ng buhay at kamatayan,
"na hindi makawala."
Saan mo nakuha ang balabal na iyan?
Naglakad-lakad ako. At...
Nakita ko sa isang libingan.
Heto.
Sa libingan ng kapatid mo.
Narinig ko sa mga perya at mga kasalan
na nagpakamatay siya.
Ang pag-iisip mo tungkol doon
pati na rin ang pagsusulat mo...
Maupo ka. Kumain na tayo bago lumamig ang pagkain.
Pero nakikita mo ba
sa harapan mo?
Minsan hinihiram ko ang katawan ng kapatid ko
na parang lumang damit.
Hiniling ko kay Kaulo na iwan muna ako saglit kasama mo.
Ako ito,
si Zelda.
- Nagsimula na ang pagtatanghal. - Pansamantala lang ang paniniwala.
Di na iyon mahalaga.
Pero kung makakatulong,
sa anak mong si Ruby ang balabal na iyan.
Sabi niya, iniwan niya ito na nakabitin sa sanga para sa iyo.
Pumunta ako sa libingan ng kapatid mo, at kinausap ko siya.
Sabi mo, kaduwagan ang paniwalaan na imahinasyon ang lahat ng ito.
Ayaw kitang takutin.
Kailangan kitang makausap.
Ano pa ang sinabi ng kapatid ko sa iyo?
Sasabihin ko kung ano pa ang sinabi sa akin ng kuya mo
kung papayag kang tulungan ang anak natin.
Anuman iyon,
hindi ko siya matutulungan.
Hindi ko siya matutulungan.
Dahil hindi na ako kagaya ng dati.
Kung gayon, tutulungan kita na maging kagaya ulit ng dati.
Ibabalik kita
kung saan nagsimula ang lahat.
Gigisingin kita, Tommy.
Hindi sa pamamagitan ng salita.
Kundi gamit ang...
ibang uri ng pagsanib.
Naaalala mo noong nasa perya tayo?
Tapos humiga tayo sa ilalim ng puno ng kastanyas?
Tapos nagtago tayo sa mundo?
Iyon ang araw na nabuo si Duke.
Alalahanin mo.
Tapos bumalik ka sa mundo.
PAMPUBLIKONG SILUNGAN
Nagkaroon ng nakawan kaninang umaga.
Nagnakaw ng armas si Duke Shelby mula sa pabrika ng BSA.
May mga nakasaksi.
May nakikilala akong mukha ng mga taong naroon.
Bilang MP ninyo, kailangan ko ng mga tao na magbibigay ng ebidensiya.
May paraan para pigilan siya.
Maiinom?
Hindi na, salamat.
Ito si Virgil.
Punong kinatawan siya ng Liga ng mga Pasista sa Britanya.
Tutulong ako sa pamamahagi ng pera sa mga kasosyo natin sa buong bansa.
Magpapasiya ako
kung makikipagtulungan kami sa organisasyon mo.
May mga tanong si Virgil sa iyo.
Paano mo kukunin ang pera?
Maghahanda ako ng tatlong bangka sa kanal.
Hinahalughog ang mga trak sa daungan. Ang mga bangkang pang-uling, hindi.
Nagsaliksik ka.
Oo.
At kamag-anak ko ang mga nasa bangka.
Mabuti at masama iyon.
At kung tumanggi sila?
Hindi sila tatanggi.
G. Shelby, 70 milyong pounds ang hinihiling naming kunin mo.
Kailangan ko ng kasiguraduhan.
Nauunawaan kong may patakaran tungkol sa pamilya ang mga Gypsy.
Wala akong pakialam sa pamilya.
Kung tutuusin, sinabihan ako na wala akong pamilya.
Mabuti.
May plano ka na.
Ibig sabihin, ang pagkatao mo na lang ang kailangang alamin.
Tinawagan kita kaninang hapon, at sinabi ko ang totoo
tungkol sa kaibigan nating si Virgil, hindi ba?
Oo.
Ano ang sinabi mo sa kaniya tungkol sa akin?
Kagabi, tinawagan ako ng Berlin,
at nagbigay sila ng isang mahalagang impormasyon.
Anong impormasyon?
Sinabi nila sa akin na kinakausap mo ang kabit mo,
at hindi ka na mapagkakatiwalaan.
Ang ginawa ko,
kinausap ko ang babae,
at kinumpirma niya ang sinabi sa akin.
Mabait siyang babae.
Sayang.
Putang ina, ano ba ang sinasabi mo?
Huwag!
Hindi, barilin mo pa.
Ha?
- Barilin mo pa. - Patay na siya.
Hindi pa. Maniwala ka. Barilin mo pa.
- Ayos na? - Magaling.
Hayop.
Unti-unti kang lumulusong sa dugo
hanggang sa tuluyan kang lumubog,
kaya kailangan mong matuto na lumangoy dito.
Sinabi iyan sa akin ng pinunong opisyal noong 1914.
Patay na siya ngayon.
Uminom ka.
Ayaw niyang tumigil sa kadadaldal.
Ganiyan talaga ang mayayaman, alam mo iyon?
Ang boses ng mga namumuno. Sigurado akong ayaw din iyon ng ama mo.
Malamang inutusan siya nito sa maputik na bukid sa kung saan.
Walang kaukulang parusa ang ginawa mo.
May mga kasama ako na makapangyarihang tao.
Mga politiko, industriyalista,
mga miyembro ng maharlikang pamilya.
Sa darating na rehimen, sisiguraduhin kong protektado ka.
Kaya...
Bukas.
Dalhin mo ang mga bangka sa Liverpool, at kunin mo ang pera.
Sige.
Pero ngayon,
humanap ka ng paraan para iligpit ang basurang ito.
Lintik.
Matagal ka nang walang nakakasamang babae.
Masarap ba?
Oo. Siguro.
Ano?
Siguro?
Ha? Siguro?
Naalala ko sa ngiti mong iyan
kung gaano ka kalungkot, Tommy.
Gusto mo bang malaman
kung ano pa ang sinabi ng kapatid mong si Arthur sa akin?
Hindi raw siya mag-isa noong gabing iyon.
- Dito na nagtatapos ang pagtatanghal. - Hindi ka niya sinisisi.
Tumahimik ka.
Naniniwala ang lahat na nagpakamatay si Arthur Shelby sa tulay.
- Tumigil ka na. - Hindi siya mag-isa.
Kasama ka niya.
Pumunta siya sa opisina mo.
- Gusto niyang humiram ng pera sa iyo. - Hindi.
Makinig ka.
May baril siya, at ninakaw niya ang kotse mo.
Hinanap mo siya.
Ikuwento mo.
May hamog.
Noong nahanap ko siya,
sugatan siya, pero mabangis pa rin.
Nakarami siya ng opyo.
Pagkatapos... Inisip niya na ako ang diyablo.
Aksidente iyon.
At doon bumukas ang pinto sa utak ko.
Uy.
Puwede mong isara ang pinto.
Makukuha mo ang ipinangako namin na kapayapaan sa iyo, Tommy.
Hindi mo maililigtas si Arthur.
Hindi mo maililigtas si Ruby.
Pero maililigtas mo ang anak mo.
Tabi.
DAUNGAN NG WATERLOO
BANGKO NG INGLATERA LIMA
Tom?
Tom.
Ano ito?
- Pupunta ako sa Birmingham. - Lintik, saan?
- Kakausapin ko ang anak ko. - Tom, hindi ka pa handa sa mundong ito.
- Anong mga armas ang dala mo? - Ako lang.
Walang armas? At walang Arthur sa tabi mo?
Sige. Sasama ako.
- At ako ang magmamaneho. - Hindi ako naghahanap ng gulo, Johnny.
Hindi nga, pero sa Garrison Lane, Tom, hahanapin ka ng gulo.
Magandang umaga.
Tinapon ko na ang bangkay.
Huwag mo nang ikuwento. Kakaalmusal ko lang.
Pero sa tingin ko,
may isa pang bangkay na itatapon ngayong umaga.
Kagabi, isang tagasuporta ng mga pasista ang nasa silungan,
at ang kapatid na babae ng ama mo...
Si Ada?
- Si Ada. - Naroon din siya.
Ngayon, kumukuha siya ng mga pahayag ng mga saksi laban sa iyo
para sa pagnanakaw ng mga bala.
Balak niyang dalhin ang mga ito sa pulis militar
sa Montague Street ngayong umaga.
Kung maibigay niya ang mga pahayag na ito, bibitayin ka.
Pitumpung milyong pounds, o bitay.
Ano sa tingin mo?
Magaling.
Alam mo, may anak ako,
at...
ikinahihiya ko siya.
Nagsusulat siya ng tula.
Kung anak kita,
pahahalagahan kita.
Galingan mo.
Huwag mong gagalawin ang baril na iyan, Tom. Akin iyan.
Dahil kung ikaw ang ama at si Duke Shelby ang anak,
kakailanganin ng kahit rebolber man lang ng banal na espiritu na si Johnny Dogs.
Sasamahan kita.
Dadalhin ko ito sa kuwartel. May bantay na pulis militar doon, Karl.
Ma, sasamahan kita.
Pupunta lang ako sa Montague Street.
Makinig ka, Karl. Wala akong kinatatakutan.
Kaya dapat ikaw rin.
Kumusta, G. Shelby?
Putang ina.
Sige.
Putang...
SARADO ANG DAAN
Ada!
Ada, takbo!
Hindi!
Mama!
Hindi mo ginalingan.
Ihinto mo ang kotse, Johnny.
Ihinto mo ang kotse. Ihinto mo!
- May tumawag ba sa inyo, G. Shelby? - Walang tumawag sa akin.
- May barilan kaninang umaga. - Huwag mo akong hawakan.
Patay na ang kapatid mo, at naniniwala kaming may alam ang anak mo.
Nasaan ang bangkay?
Sa Punerarya ng St. Elizabeth.
Tom.
- Pumunta ka sa punerarya. - Pupunta tayo.
Kunin mo ito at bantayan mo siya.
Huli na. Wala nang silbi ang baril. Patay na siya.
Johnny, gawin mo na lang.
Saan ka pupunta, Tom?
Wala kang armas.
- Maligayang pagbabalik, G. Shelby. - Salamat, Peggy.
Kailangan kong makausap ang may-ari ng painumang ito.
Baka hindi mo napansin, pesteng duwag sa digmaan,
pero sumasayaw kami sa musikang iyon.
Kapag may sumagot na sa tanong ko, puwede ka nang sumayaw ulit.
Sino ka ba?
Kailangan ko lang siyang makausap.
Sige, bata.
Ganito ang mangyayari, ha?
Tatalikod ka,
patutugtugin mo ulit ang musikang iyon.
Pipili ka ng mabagal na tugtog.
Tapos, sasayaw tayong dalawa rito
gaya nina Fred Astaire at Ginger Rogers.
Mahilig ka bang sumayaw?
Tinanong kita.
Gusto mo ba akong makasayaw, bata?
Putang ina.
Huminahon kayong lahat.
Sinumang nag-iisip ng dahas, huwag ninyong ituloy.
Dahil ang lalaking ito, mga kaibigan,
ay si Tommy Shelby.
At sino naman si Tommy Shelby?
Baka may gustong magpaliwanag sa kaniya kung sino ako.
Wala akong pakialam kung sino ka.
Teka.
Ikaw at ako, magsasayaw tayo.
Ngayon na.
Patugtugin mo ulit ang musika.
May isang sayaw
na tinatawag na tinikling.
Baka alam mo iyon?
Takbo!
Putang ina!
Pu...
Masamang ideya talaga ang musika sa mga painuman. Ikaw.
Hinahanap ko ang anak ko.
Sumosobra ka na talaga.
Uy!
Nagnakaw ka sa pamilya mo.
- Nagbenta ka ng mga babae. - Hindi ko siya pinatay.
Nagnakaw ka ng gamot sa mga bata.
- Tayo! - Hindi ko siya pinatay.
Gusto niyang patayin ko siya.
Pero hindi ko kaya. Dahil hindi ako ganoong tao.
Ano ka nga ba? Ano ka?
Lintik ka.
Ano ka?
Hindi ako papatay ng kapamilya.
Isa akong tunay na Romani Gypsy.
At oo, nagkasala ako. Dahil pagkakasala lang ang alam ko.
Dahil kasalanan lang ang iniwan mo sa akin.
Narinig mo iyon, Papa?
Kasalanan lang ang iniwan mo.
Kasalanan lang ang iniwan mo sa akin, hindi ba?
Ngayon, sabihin mo.
Magsalita ka.
Morris na may tatlong butas ng bala
ang minamaneho ng lalaking pumatay sa kaniya.
May sinabi siyang plano sa akin.
Mas malaki iyon kaysa sa anumang ginawa mo.
Lintik.
Sabihin mo sa akin.
Sabihin mo ang plano niya.
Nahanap mo na ang anak mo, Tom.
Gusto mo bang iwan muna kita?
May pakay pa ako rito.
Ano?
Akin na ang baril.
Ha?
Akin na ang baril.
May inaasahan akong darating.
Sino, Tom?
Ang bumaril kay Ada.
Pupunta siya rito dahil iniisip niya na magpapaalam ako sa kapatid ko.
Gusto niya akong patayin bago ko siya mapatay.
Sabihin mo sa anak ko,
dalhin niya kay Charlie ang mga ninakaw niyang baril.
Tom, kailangan kitang samahan dito.
Sige na.
Patay na tayong lahat,
maliban sa mga gustong mamatay.
Bumalik na dapat ako noong sinabihan mo ako, Ada.
Magtatapat ako sa iyo.
Pinatay ko ang kapatid nating si Arthur.
Hindi iyon aksidente.
Hindi iyon dahil sa awa.
Pinatay ko siya dahil lasing na lasing at galit na galit ako.
Nagkaroon ako ng pagkakataon huwag siyang tuluyan.
Pinatay ko ang kapatid ko.
Dahil gusto kong lumaya sa kaniya.
Nangangako ako sa iyo.
Nangangako ako, Arthur.
Nangangako ako, Ruby.
May kabutihang idudulot ang kasamaang ito.
Nasa kabalyeriya ka raw.
Oo, pero hindi ako matapobreng ginoo.
- Nilagay ka raw nila sa ilalim ng lupa. - Tagahukay.
Oo.
Tahimik na pinapapatay ni Hitler ang mga matapobreng ginoo. Alam mo iyon?
Mabuti pa siya, may plano.
Mga solusyon.
Itong basura
na lumalago sa atin, na kumakain sa atin,
kailangan na itong alisin.
Hayaang lumago ang magagandang bagay.
Mabuti ang ginagawa ko, Tommy.
Tapusin ang digmaan sa pamamagitan ng pera sa halip na bomba.
Lahat, yayaman. Walang mamamatay.
Ganoon kasimple.
May 30 bala ang Sten gun.
Mauubusan ka na, pare.
Ho.
Ayan, ganiyan.
Kailan lang, sumanib ang espiritu ng nanay mo sa akin.
Hindi.
- Di ito ang oras para sa mahikang Gypsy. - Hindi, tapos na iyon.
Ngayon ang oras para maging praktikal.
Napagkasunduan na.
Babalik ang ama mo at ililigtas ka.
At magtutulungan kayong dalawa.
Kaya ngayon,
pagkakataon mo na.
Pagkakataon para ano?
Noong bata ka,
sabi mo, isa kang duke.
Nagtawanan ang lahat.
Ngayon, oras na para maging hari ka, at wala nang tatawa ngayon.
Magkasama kayong lalaban ng ama mo.
Susunod ka sa sinasabi niya.
At sa hamog,
kapag humuhupa na ang alikabok...
Gusto niya ng kapayapaan.
Pinangakuan ko siya ng kapayapaan.
At alam niya sa sarili niya
na bala lamang ang makapagbibigay ng kapayapaan sa kaniya.
Ikaw ang panganay niyang anak.
Kapag wala na siya, ikaw na ang tatawagin
na Rom Baro.
Ang Hari ng mga Gypsy.
Iyon...
ang gusto ng nanay mo para sa iyo.
Magkasama tayong mamumuno.
Pero kailangan mong magpasiya kung handa ka nang maging hari.
Ayos ka lang?
Kinausap ko si Duke.
Sabi niya, gusto ka niyang tulungan.
Una, kailangan ko ng bagon ng Gypsy na may apat na gulong.
Gusto mo raw akong tulungang patayin ang pumatay kay Ada.
Oo.
Gusto ko nga.
- Curly. - Tom.
Alam kong pumalpak ako,
pero matutulungan kita.
Iniisip ko kung tatawag ka.
Pupuntahan ka niya. Alam niya kung nasaan ka.
Tatawagan kita ulit pagdating namin sa Liverpool.
Ano ang gusto mong kapalit?
Pitumpung milyon. Gaya ng dati.
May kasunduan tayo, G. Shelby.
Tom.
May naghahanap sa iyo.
Siya raw ang hari. Ang Hari, Tom, ng Daungan ng Liverpool.
Stagg.
Tommy.
Sigurado kang siya iyan?
Oo. Madalang kang makakita ng Morris na may tatlong butas ng bala sa pinto.
Daungan ng Waterloo. Bodega 47.
Sinuhulan ko ang agrimensor.
Nandito lahat ng daan papasok at palabas.
Pagdating natin sa Liverpool,
kakailanganin kita.
Ano ang mayroon sa bodegang ito, Tommy?
Ang taong gusto kong mamatay.
At sandata na magpapatalo sa atin sa digmaan.
Ho!
Hindi tayo magkakamedalya, at walang makakaalam sa ginawa natin,
pero mabuti ang gagawin natin
para sa mabuting layunin.
Ang sabi mo raw, hindi mo laban ito.
Laban ko na ito ngayon.
Pero mga Nazi sila, at isa kang Gypsy.
Ilang taon na nilang pinapatay ang mga kababayan mo.
Kaya sa simula pa lang, laban mo na ito.
May mga gumugulo kasi sa isip ko na kailangan ko munang ayusin.
Hoy!
Halika rito!
Sige na. Kaya na namin ito.
Ito ang anak ko.
Duke ang pangalan niya.
Pinag-uusapan ka sa kanal.
Mas malala ka pa raw sa ama mo.
Hindi, hindi siya mas malala.
Hindi siya mas malala.
Hindi nabubulok sa utak niya ang mga bukirin ng Flanders.
Hindi siya kagaya natin na isinumpa, Stagg.
At alam kong mapagkakatiwalaan ko siya.
Hindi ba, anak?
Nasa Daungan ng Waterloo ang Bodega 47.
Sa kanluran, maraming nagbabantay sa kargahan.
Sa silangan, iyon ang daungan.
Maaaring lumapit sa bodega ang mga bangka mula sa tubig.
Iyon ang tututukan nila.
Samantala, hahanapin ko si Beckett para makuha ang pera.
May daanan ng hangin sa ilalim mismo ng Bodega 47.
Makakapasok ako doon sa pamamagitan ng Lagusan ng Waterloo.
Hindi. Limampung taon nang sarado ang Lagusan ng Waterloo.
Bumagsak na ang kalahati nito. Nakasara na ito.
Nilagyan ng tatlong pulgada na bakal na tarangkahan ang pasukan
para hindi mailipat ng mga tao sa daungan ang kontrabando.
Handa na ang mga bangka.
Sige, ako na ang bahala sa lagusan.
Nandoon ako bukas ng hatinggabi.
Eksakto.
Ikaw ang bahala, amo.
Mahirap maging anak ni Tommy Shelby, ano, iho?
Kinakaya ko naman.
"Inaalay ko ang librong ito sa anak kong si Ruby,
"at sa dalawa kong anak na lalaki.
"Ang panganay kong anak, si Duke, ang dapat na maging tagapagmana ko.
"Pero ngayong gabi ay isang pagsubok na maghahayag ng totoo tungkol sa kaniya.
"Ang panganay kong anak,
"ang madilim kong repleksiyon,
"na susulat ng huling kabanata ng kuwentong ito.
"Siya ang magpapasiya
"kung paano ito magtatapos.
"Makikita natin ngayong gabi kung may kabutihang idudulot
"ang kasamaang ito."
Charlie! Umalis si Tommy!
Kumuha siya ng limang pakete ng pampasabog
at isang landmine mula sa kargamento.
May mga ibinilin na sa atin.
Gaano pa katagal?
Sabi nila, 30 minuto.
Alam mo, Tommy, walang kandado, bakod, o tarangkahan
na hindi kayang alisin ng mga pinsan ko.
Bago ako umalis,
Kaulo Chiriklo,
gusto kong basahin mo ang palad ko.
Dalawang beses nasawi ang puso mo.
Ang linya ng karunungan ko naman.
Ang kawawa mong pag-iisip, Tommy. Malalalim na sugat hanggang dulo.
Ang linya ng buhay ko naman.
May digmaan.
Hindi ka nadale ng unang digmaan,
pero nilayo ka nito sa kung sino ka dati, nakikita mo ito?
Isang puwang.
At nagpatuloy ka, tuloy-tuloy lang,
na parang gulong sa kalsada,
na patuloy lang na gumugulong.
Pero ako pa rin
ang pinangalanang Hari.
Isang hari na ayaw nang isuot ang kaniyang korona.
Pero sa akin pa rin ang korona.
Ang nakaraan ko lang ang sinabi mo.
Gusto kong sabihin mo ang hinaharap ko.
Ano ang mangyayari sa akin ngayong gabi, Kaulo Chiriklo?
Humiling ka ng kapayapaan.
Makukuha mo ang kapayapaan ngayong gabi.
Kung ganoon, alam mo ang pakay ko.
Alam ko na ang pakay mo mula nang dumating ka sa lupain ko,
at tinanong mo si Johnny Dogs tungkol sa kalagayan ng Rom Baro.
Noon, sinabi sa akin ni Polly Gray
na kapag may lumipad na blackbird sa bahay mo,
darating ang kamatayan.
Akala ko, wala na akong makikilala na tulad ni Polly Gray.
Pero, heto.
Tommy.
Ngayong gabi,
papatayin mo siya...
o papatayin ka niya.
Sige.
Ayos na.
Naikarga na lahat.
Sumakay na kayong lahat.
Galaw na.
Tandaan ninyo.
Hatinggabi.
Hatinggabi mangyayari ang lahat.
Gumamit ng mga tamang lihim na salita ang lalaking inaasahan mo.
Wala siyang armas.
"Ipagkakanulo ng kapatid sa kamatayan ang kapatid, at ng ama ang anak,
"at lalaban ang mga anak sa mga magulang nila,
"at ipapapatay sila."
Marcos, kabanata 13, bersikulo 12.
Bakit hindi mo ipakita sa akin ang pinaplano ng ama mo?
May tatlong bangka na papasok sa kanal mula sa lagusan.
Armado sila ng mga Sten at mga Browning.
Magtatago sila sa imbakan ng kargamento ng mga bangka
para manggulat.
Limang minuto. Tayo na.
Bumaba na ang lahat.
Kung mapupuruhan ninyo sila,
matatalo ninyo sila bago pa sila makapagpaputok.
Gawin ninyo ang tungkulin ninyo.
Heil Hitler!
Labinlima ang sasama sa akin. Ang iba, manatili sa loob.
Uminom tayo.
Sigurado kang gusto mong gawin ito?
Sigurado ako.
Kapayapaan sa panahon natin.
Maghintay hanggang makalabas silang lahat sa lagusan.
Hintayin ang utos ko.
Putang ina mong Gypsy ka!
Ano ang ginawa mo?
Naghagis ako ng barya.
Sabi ng barya, ipagkanulo ko ang ama ko.
Pero sinuway ko ang barya.
Nagpasiya akong gawin ang tama.
Kaya tuluyan mo na ako,
kalabitin mo na ang gatilyo.
Akala ng ama mo, handa siya sa lahat.
Pero iniwan ka niya, hindi ba?
Anong klaseng ama iyon?
Uy.
Halika na rito!
Saan ka ba nagpunta?
Dumaan na lang ang hatinggabi.
Saan ka ba nagpunta?
Sabihin mo man lang, "magaling".
Narito lang ako dahil sabi ng nanay mo, karapat-dapat kang iligtas.
Sampung taon nang patay si Mama.
Napakakulit niyang babae.
Ano iyan?
Malalaman mo sa loob ng 30 segundo.
Umalis ka na.
Lintik.
Nagawa natin, Papa. Nagawa natin.
Uy.
Uy, halika.
Isa akong kabayo.
Gawin mo na.
Gagawin mo ito para sa isang kabayo.
Uy.
Gamitin mo ang balang ibinigay niya.
- Hindi. - Kunin mo.
Tom.
Sige na, anak.
- Gamitin mo ang balang binigay niya, anak. - Hindi.
- Sige na. - Hindi na.
Sige na, anak.
Hindi ko kaya, Papa.
Kaya mo.
Sige na.
Mabigat ang responsibilidad.
Sige na.
Ano ba!
Sa gitna...
ng malungkot na taglamig.
Ipunin at sunugin ninyo lahat.
Ha?
Oo...
Rom Baro.
Magpaalam na tayo sa kaniya.
"Ibigay ang kotse ko kay Johnny Dogs,
"ang alak ko sa painuman na The Garrison,
"ang mga kabayo ko sa isang tao na hindi sila pagtatrabahuhin,
"ang mga bala ko sa isang tao na walang pangalang isusulat sa mga ito,
"at ang mga baril ko sa isang tao na walang paggagamitan nito.
"Minsan, muntik ko nang makuha ang lahat.
"Pero hindi sapat ang muntik lang.
"Pero sa kabila ng lahat, may pamilya ako.
"Magkakasama na kami ulit,
"sa kung saan mang lugar.
"Sunugin ang katawan ko.
"Hayaang hanginin ang abo.
"Malaya na ako."
NOONG GABI NG IKA-19 NG NOBYEMBRE, 1940, 400 TONELADA NG PAMPASABOG
ANG IBINAGSAK NG GERMAN LUFTWAFFE SA LUNGSOD NG BIRMINGHAM.
NAMATAY ANG 53 TAGAGAWA NG BALA SA BSA FACTORY SA SMALL HEATH
NA NAGPASIYANG HUWAG PUMUNTA SA SILUNGAN KAHIT TUMUNOG NA ANG MGA SIRENA.
ANG PELIKULANG ITO AY BILANG PAG-ALALA SA KANILA.
Nagsalin ng Subtitle: Ivy Grace Quinto